text: EU sender millioner til fyrede
  06 maj 2011 kl. 15.06
  Fyrede på LM Glasfiber får 46,5 mio. kr. til opkvalificering.
  EU Kommissionen har idag anbefalet at give et tilskud på 46,5 mio. kr., der skal bruges til at opkvalificere dem, der blev ramt af massefyringer på LM Glasfiber i 2009.
  Nu mangler kun den endelige godkendelse i EU Parlamentet.
  Dermed har Kolding Kommune fået sikkerhed for, at de penge, som Region Syddanmark og Kolding har søgt fra Globaliseringsfonden i EU, kommer de fyrede til gavn.
  - Vore jobcentre har arbejdet hårdt, mens vi har ventet på grønt lys fra EU. Det er vigtigt at få gang i tilbuddene, så de ledige hurtigere kan komme i gang igen, siger Mette Balsby, der er formand for Arbejdsmarkedsudvalget i Kolding Kommune.
  